**დამტკიცებულია**

**შპს “თბილისი ენერჯის“**

**გენერალური დირექტორის**

**2019 წლის 13 დეკემბრის № 135დ ბრძანებით**

**ხელშეკრულება №**

**გაზიფიცირების სამშენებლო-სამონტაჟო სამუშაოს შესრულების შესახებ**

**ქ. თბილისი --------------------- 20\_\_ წელი**

შპს „თბილისი ენერჯი“ (შემდგომში - „შემსრულებელი“), წარმოდგენილი მისი დირექტორი ტექნიკურ საკითხებში გიგლა თამაზაშვილის სახით, ერთი მხრივ და **---------------------------------** (შედგომში - „დამკვეთი“),მეორე მხრივ,შემდგომში ერთობლივად, „მხარეებად“, ხოლო ცალ-ცალკე – „მხარედ“ წოდებულნი, საქართველოს სამოქალაქო კოდექსის შესაბამისად, ვდებთ წინამდებარე ხელშეკრულებას (შემდგომში - „ხელშეკრულება“) შემდეგზე:

1. **ხელშეკრულების საგანი**

1.1. შემსრულებელი კისრულობს ვალდებულებას შეასრულოს დამკვეთისათვის ამ მუხლის 1.2. პუნქტით გათვალისწინებული გაზიფიცირების სამშენებლო-სამონტაჟო სამუშაო (შემდგომში - „სამშენებლო-სამონტაჟო სამუშაო“) და უზრუნველყოს მისი ტექნიკური ზედამხედველობა, ხოლო დამკვეთი ვალდებულია გადაუხადოს შემსრულებელს შეთანხმებული საზღაური ხელშეკრულების მე-2 მუხლის შესაბამისად.

1.2. სამშენებლო-სამონტაჟო სამუშაო მოიცავს: **საცხოვრებელი ბინის გაზმომარაგება.**

1.3. სამშენებლო-სამონტაჟო სამუშაოს შესრულების ადგილია: **-------------------------------**

**2. სამშენებლო-სამონტაჟო სამუშაოს ღირებულება და ანგარიშსწორების წესი**

2.1. სამშენებლო-სამონტაჟო სამუშაოს ღირებულება შეადგენს  **------------------** ლარს და მოიცავს საქართველოს კანონმდებლობით გათვალისწინებულ ყველა გადასახადს.

2.2. დამკვეთის მიერ სამშენებლო-სამონტაჟო სამუშაოს ღირებულების გადახდა ხორციელდება ხელშეკრულების ძალაში შესვლიდან არაუგვიანეს მომდევნო საბანკო დღისა, უნაღდო ანგარიშსწორების ფორმით.

**3. სამშენებლო-სამონტაჟო სამუშაოს შესრულების ვადა და მისი მიღების წესი**

3.1. სამშენებლო-სამონტაჟო სამუშაო უნდა შესრულდეს შემსრულებელთან ანგარიშსწორების განხორციელების თარიღიდან **45 (ორმოცდახუთი)** სამუშაო დღის განმავლობაში.ამასთან:

3.1.1. თუ სამშენებლო-სამონტაჟო სამუშაოს შესასრულებლად საჭიროა მესამე პირ(ებ)ის თანხმობა ან/და კანონმდებლობით გათვალისწინებული სამშენებლო ნებართვა, მაშინ აღნიშნული ვადის ათვლა დაიწყება დამკვეთის მიერ შემსრულებელთან ანგარიშსწორების განხორციელებისა და სამუშაოს შესრულებაზე მესამე პირ(ებ)ის თანხმობის წარდგენის ან/და კანომდებლობით გათვალისწინებული სამშენებლო ნებართვის/მშენებლობის შეტყობინებაზე გადაწყვეტილების შემსრულებლისათვის გადაცემის თარიღიდან.

3.1.2. თუ საჭირო თანხმობ(ებ)ის/ნებართვ(ებ)ის/მშენებლობის შეტყობინებაზე გადაწყვეტილების შემსრულებლისათვის წარდგენის აუცილებლობა დადგენილ იქნა სამშენებლო-სამონტაჟო სამუშაოების წარმოების პროცესში, აღნიშნული ვადის დინება ჩერდება შესაბამისი თანხმობ(ებ)ის/ნებართვ(ებ)ის/მშენებლობის შეტყობინებაზე გადაწყვეტილების, შემსრულებლისათვის გადაცემის ვადით, თუ კანონმდებლობით სხვა რამ არ არის განსაზღვრული.

3.1.3. სამშენებლო-სამონტაჟო სამუშაოების შესრულების ვადა ასევე ჩერდება ფორს-მაჟორული და სხვა ობიექტური გარემოებების (რომელიც შეუძლებელს ხდის სამუშაოთა წარმოებას) არსებობის შემთხვევაში.

3.1.4. სამშენებლო-სამონტაჟო სამუშაოების შესრულების ვადა ჩერდება პროექტის შესაბამისად დამკვეთის მიერ გასატარებელი სხვა ღონისძიებების (უსაფრთოებასთან დაკავშირებული ღონისძიებების, ასევე, სამუშაოების ნაწილის დამკვეთის მიერ შესრულების და სხვა) ვადით, რის თაობაზეც შემსრულებელი დამკვეთს განუსაზღვრავს გონივრულ ვადას ხარვეზის აღმოსაფხვრელად.

3.2 სამშენებლო-სამონტაჟო სამუშაოების ვადის შეჩერების (მიზეზის მითითებით) და გაგრძლების შესახებ მოკლე ტექსტური შეტყობინების სახით ეცნობება დამკვეთს. ამასთან, დამკვეთი ვალდებულია წერილობით მიმართოს შემსრულებელს და აცნობოს მისი მხრიდან გასატარებელი ღონისძიებების შესრულების, ასევე, ნებისმიერი გარემოების შესახებ, რომელიც გავლენას ახდენს/შესაძლებელია მოახდინოს შემსრულებლის მიერ ვალდებულების შესრულებაზე (მათ შორის ვადის დინების შეჩერებაზე) და საჭიროების შესაბამისად, წარუდგინოს სათანადო დოკუმენტაცია (ნებართვა/თანხმობა/გადაწყვეტილება და სხვა).

3.3 სამშენებლო-სამონტაჟო სამუშაო შესრულებულად ჩაითვლება მხარეთა მიერ შესაბამისი მიღება-ჩაბარების აქტის ხელმოწერის თარიღიდან. ამასთან, მხარეები თანხმდებიან, რომ თუ დამკვეთი, მისთვის მიღება-ჩაბარების აქტის გადაცემიდან 5 (ხუთი) სამუშაო დღის ვადაში, ხელს არ მოაწერს აღნიშნულ აქტს ან იმავე ვადაში წერილობით არ დაასაბუთებს მის ხელმოწერაზე უარის მიზეზს, მაშინ მიღება-ჩაბარების აქტი ჩაითვლება ხელმოწერილად, ხოლო სამუშაო ჯეროვნად გაწეულად.

**4. მხარეთა ძირითადი ვალდებულებები და უფლებები**

4.1. შემსრულებელი ვალდებულია,სამშენებლო-სამონტაჟო სამუშაო შეასრულოს საქართველოს კანონმდებლობის მოთხოვნათა დაცვით, ხელშეკრულებით გათვალისწინებულ ვადაში.

4.2 შემსრულებელი უფლებამოსილია, სამშენებლო-სამონტაჟო სამუშაოს შესრულებისპროცესში, დამკვეთთან შეუთანხმებლად, ჩართოს მესამე პირი (ქვეკონტრაქტორი).

4.3 დამკვეთი ვალდებულია:

4.3.1 გადაიხადoს სამშენებლო-სამონტაჟო სამუშაოს ღირებულება ხელშეკრულების მე-2 მუხლის შესაბამისად;

4.3.2 საჭიროების შემთხვევაში უზრუნველყოს სამუშაოს შესრულებაზე მესამე პირ(ებ)ის თანხმობ(ებ)ის აგრეთვე სამშენებლო ნებართვის მიღება/მშენებლობის შეტყობინება და შესაბამისი ნებართვი/გადაწყვეტილების დამკვეთისათვის წარდგენა, თუ კანონმდებლობის შესაბამისად აღნიშნული ნებართვის/თანხმობის/გადაწყვეტილების მოპოვება არ წარმოადგენს მხოლოდ შემსრულებლის ვალდებულებას;

4.3.3 დაიცვას და შეასრულოს სამშენებლო-სამონტაჟო სამუშაოს ტექნიკური პირობის და/ან საინჟინრო პროექტის მოთხოვნები და პროექტით გათვალისწინებული დამკვეთის მხრიდან გასატარებელი ღონისძიებების შესრულების შესახებ წერილობით ფორმით აცნობოს დამკვეთს.

4.3.4. უზრუნველყოს შემსრულებლის მიერ სამუშაოების დაუბრკოლებლად წარმოებისათვის საჭირო გარემო-პირობების შექმნა.

4.4. დამკვეთი უფლებამოსილია ნებისმიერ დროს შეამოწმოს შემსრულებლის მიერ ნაკისრი ვალდებულებების შესრულების მდგომარეობა.

**5. მხარეთა პასუხისმგებლობა და დავის გადაწყვეტა**

5.1. ხელშეკრულებით ნაკისრი ვალდებულებების შეუსრულებლობის/არასათანადოდ შესრულების შედეგად მიყენებული ზიანისათვის მხარეები პასუხს აგებენ საქართველოს კანონმდებლობის შესაბამისად.

5.2. თუ დამკვეთი არ შეასრულებს ან არასათანადოდ შეასრულებს სამშენებლო-სამონტაჟო სამუშაოს ტექნიკური პირობის და/ან საინჟინრო პროექტის მოთხოვნებს, მაშინ შემსრულებელი თავისუფლდება პასუხისმგებლობისაგან ნაკისრი ვალდებულებების არაჯეროვნად შესრულებისათვის.

5.3. მხარეები მიიღებენ ყველა შესაძლო ზომას, რათა ხელშეკრულებიდან გამომდინარე ნებისმიერი სადავო საკითხი გადაწყვიტონ მოლაპარაკების გზით. თუ ასეთი მოლაპარაკების დაწყებიდან 7 (შვიდი) კალენდარული დღის განმავლობაში მხარეთა შორის შეთანხმება ვერ იქნება მიღწეული, მაშინ ნებისმიერ მათგანს უფლება აქვს დავის გადასაწყვეტად მიმართოს საქართველოს საერთო სასამართლოს.

**6. ფორს–მაჟორი**

6.1. მხარეები თავისუფლდებიან პასუხისმგებლობისაგან ხელშეკრულებით ნაკისრი ვალდებულებების შეუსრულებლობის/არასათანადოდ შესრულების გამო, თუ აღნიშნული გამოწვეულია დაუძლეველი ძალის (შემდგომში - „ფორს–მაჟორული გარემოებები“) მოქმედებით (სტიქიური უბედურება, საომარი მოქმედება, სახელმწიფოს უფლებამოსილი ორგანოს გადაწყვეტილება და სხვა), რამაც შეუძლებელი გახადა ხელშეკრულების შესრულება.

6.2. ფორს–მაჟორული გარემოებების დადგომის ან შეწყვეტის შემთხვევაში შესაბამისი მხარე ვალდებულია დაუყოვნებლივ აცნობოს ამის შესახებ მეორე მხარეს.

6.3. ფორს–მაჟორული გარემოებების გამო ხელშეკრულების მოქმედების შეჩერება ან შეწყვეტა არ ათავისუფლებს მხარეებს იმ ვალდებულებების შესრულებისაგან, რომლებიც წარმოიშვა ფორს–მაჟორული გარემოებების დადგომამდე.

**7. ხელშეკრულების მოქმედების ვადა და შეწყვეტა**

7.1. ხელშეკრულება ძალაში შედის **20-- წლის -----------დან** და მოქმედებს მხარეთა მიერ ხელშეკრულებით ნაკისრი ვალდებულებების სრულად და ჯეროვნად შესრულებამდე.

7.2. ხელშეკრულება შეიძლება ვადაზე ადრე შეწყდეს:

7.2.1. მხარეთა ურთიერთშეთანხმებით;

7.2.2.ერთ-ერთი მხარის ინიციატივით, 3.1.1-3.1.3 ქვეპუნქტებით გათვალისწინებული გარემოებების 1 (ერთი) თვეზე მეტი დროით გაგრძელების შემთხვევაში;

7.2.3. ერთ-ერთი მხარის ინიციატივით, მეორე მხარის მიერ სახელშეკრულებო ვალდებულებების შეუსრულებლობის/არასათანადოდ შესრულების შემთხვევაში;

7.2.4 შემსრულებლის მიერ ცალმხრივად, განსაზღვრულ ვადაში 3.1.4 ქვეპუნქტით გათვალისწინებული დამკვეთის ვალდებულებების შეუსრულებლობის შემთხვევაში.

7.2.5. დამკვეთის მიერ ხელშეკრულების მე-2 მუხლის 2.2. პუნქტით გათვალისწინებულ ვადაში სამშენებლო-სამონტაჟო სამუშაოს ღირებულების გადაუხდელობის შემთხვევაში, ავტომატურად;

7.2.6. საქართველოს კანონმდებლობით გათვალისწინებული სხვა საფუძვლით.

7.3. ამ მუხლის 7.2 პუნქტის 7.2.2, 7.2.3 და 7.2.4 ქვეპუნქტებით გათვალისწინებულ შემთხვევაში, ხელშეკრულების მოშლის ინიციატორმა მეორე მხარეს უნდა გაუგზავნოს წინასწარი წერილობითი შეტყობინება ხელშეკრულების შეწყვეტის სავარაუდო თარიღამდე არანაკლებ 5 (ხუთი) კალენდარული დღით ადრე.

7.4. თუ ხელშეკრულება ვადაზე ადრე შეწყდება შემსრულებლის ინიციატივით, დამკვეთის მიერ სახელშეკრულებო ვალდებულებების შეუსრულებლობის/არასათანადოდ შესრულების გამო, ან დამკვეთის მოთხოვნით, თუ ეს მოთხოვნა განპირობებული არ არის შემსრულებლის მიერ ნაკისრი ვალდებულებების დარღვევით, მაშინ დამკვეთი ვალდებულია სრულად აუნაზღაუროს შემსრულებელს ხელშეკრულების შეწყვეტამდე გაწეული ხარჯები და ხელშეკრულების მოშლით მიყენებული ზიანი.

**8. დანართები**

8.1. ხელშეკრულებას თან ერთვის საინჟინრო პროექტი - დანართი №1.

8.2. ხელშეკრულების ნებისმიერი დანართი, მისი შედგენის თარიღის მიუხედავად, წარმოადგენს ხელშეკრულების განუყოფელ ნაწილს.

**9. დასკვნითი დებულებები**

9.1. ხელშეკრულებაში ცვლილებ(ებ)ის/დამატებ(ებ)ის შეტანა შესაძლებელია მხარეთა შორის დამატებითი წერილობითი შეთანხმების გაფორმების გზით.

9.2. ხელშეკრულებასთან დაკავშირებული ნებისმიერი ოფიციალური შეტყობინება, დოკუმენტი ან სხვა სახის მიმოწერა ითვლება სათანადოდ გაფორმებულად, თუ იგი შესრულებულია წერილობითი ფორმით და გაგზავნილია ხელშეკრულების მე-10 მუხლში მითითებულ შესაბამის მისამართზე.

9.3. ხელშეკრულებით მოუწესრიგებული საკითხები რეგულირდება საქართველოს კანონმდებლობის, მათ შორის საქართველოს ენერგეტიკისა და წყალმომარაგების მარეგულირებელი ეროვნული კომისის დადგენელებების და გადაწყვეტილებების შესაბამისად.

9.4. დამკვეთი ადასტურებს, რომ შემსრულებელმა მას დეტალურად გააცნო საქართველოს კანონმდებლობით გათვალისწინებული გამანაწილებელ ქსელზე მიერთების პროცედურა, მათ შორის, სამშენებლო და სამონტაჟო სამუშაოების შესრულების ვადები და თანმიმდევრობა, აგრეთვე, დამკვეთისა და შემსრულებლის ძირითადი ვალდებულებები და უფლებები.

9.5. ხელშეკრულება შედგენილია თანაბარი იურიდიული ძალის მქონე 2 (ორი) იდენტური ეგზემპლარის სახით, თითოეული მხარისათვის.

**10. მხარეთა იურიდიული რეკვიზიტები და ხელმოწერები**

|  |  |  |  |
| --- | --- | --- | --- |
| **შემსრულებელი:**  შპს „თბილისი ენერჯი“  მის. ქ. თბილისი, მიცკევიჩის ქ. №18ა  ს/კ 205129617, სს „საქართველოს ბანკი“  ბ/კ BAGAGE22, ა/ა GE81BG0000000173317400    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    **გიგლა თამაზაშვილი**  **დირექტორი ტექნიკურ საკითხებში** | |  | | --- | | **დამკვეთი:**  მოქ: ------------------------------  მის. -----------------------------------  პ/ნ: ---------------------------  ტელ: --------------------------------      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  | |